Ettepanek: Nõukogu määrus, millega muudetakse määrust (EÜ) nr 637/2008 seoses puuvillasektori riikliku ümberkorraldamiskavaga /* KOM/2009/0037 lõplik - CNS 2009/0008 */





[pic] | EUROOPA ÜHENDUSTE KOMISJON | Brüssel 2.2.2009 KOM(2009) 37 lõplik 2009/0008 (CNS) Ettepanek: NÕUKOGU MÄÄRUS, millega muudetakse määrust (EÜ) nr 637/2008 seoses puuvillasektori riikliku ümberkorraldamiskavaga (komisjoni esitatud) SELETUSKIRI 1. ETTEPANEKU TAUST - Ettepaneku põhjused ja eesmärgid Nõukogu kutsus oma 20. novembri 2008. aasta järeldustes komisjoni üles tegema ettepanekut määruse (EÜ) nr 637/2008 muutmiseks, et pikendada puuvillasektori ümberkorraldamiskava programmiperioodi. Selline muudatus võimaldaks ümberkorralduste läbiviimist kõige tõhusamal viisil. - Üldine taust Pärast seda, kui Euroopa Kohus tühistas 7. septembril 2006. aastal 2004. aasta puuvillareformi, tegi komisjon 9. novembril 2007. aastal ettepaneku uue puuvillatoetuste süsteemi kohta (KOM(2007) 701). Nõukogu võttis 23. juunil 2008. aastal vastu määruse (EÜ) nr 637/2008, millega muudetakse määrust (EÜ) nr 1782/2003 ja kehtestatakse puuvillasektori riiklik ümberkorraldamiskava. Uue puuvillatoetuste süsteemiga nähakse ette pindalatoetused puuvillakasvatuseks tagatud maksimumala jaoks iga liikmesriigi kohta. Riikliku ümberkorraldamiskava eesmärk on samas aidata Euroopa puuvillasektoril toime tulla raskustega, mis tulenevad muutunud õiguslikust raamistikust ja turuolukorrast. Mõnes tootmispiirkonnas on eriti toorpuuvillatööstus silmitsi märkimisväärse ületootlikkusega. - Ettepaneku valdkonnas kehtivad õigusnormid Käesolevas ettepanekus käsitletakse nõukogu määruse (EÜ) nr 637/2008 tehnilisi muudatusi seoses puuvillasektori riikliku ümberkorraldamiskava kohaldamisega. - Kooskõla Euroopa Liidu muude põhimõtete ja eesmärkidega Ei kohaldata. 2. KONSULTEERIMINE HUVITATUD ISIKUTEGA JA MÕJU HINDAMINE - Konsulteerimine huvitatud isikutega - Uue reformi ettepaneku ettevalmistamiseks toimusid 2006. ja 2007. aastal põhjalikud konsultatsioonid puuvillasektori huvitatud isikutega. Täiendavad konsultatsioonid ei olnud otstarbekad, kuna käesoleva ettepanekuga muudetakse tehnilisi üksikasju juba kehtivas, alates 2009. aastast kohaldatavas õiguslikus raamistikus. - Eksperdiarvamuste kogumine ja kasutamine Välisekspertide arvamusi ei olnud vaja kasutada. - Mõju hindamine Mõju hindamist ei toimunud, kuna käesolevas ettepanekus käsitletakse liikmesriikide jaoks olemasoleva õigusliku raamistiku konkreetset muutmist seoses nende ümberkorraldamiskavade rakendamisega. Kuivõrd täiendavad rahalised vahendid ei ole kättesaadavad, peetakse kõige otstarbekamaks nõukogu soovitatud võimalust, pidades ka silmas 2008. aasta juunis kokkulepitud puuvillasektori reformi piiranguid. 3. ETTEPANEKU ÕIGUSLIK KÜLG - Kavandatud meetmete kokkuvõte Nõukogu määrusega (EÜ) nr 637/2008 on ette nähtud nelja-aastane ümberkorraldamiskava. Hoolimata tõsistest raskustest, millega sektor silmitsi seisab, peaks liikmesriikidele siiski andma võimaluse esitada nelja-aastase kava asemel kaheksa aastat kestev kava. Kaheksa-aastane periood võimaldaks algatada rohkem meetmeid ilma iga-aastaseid eelarvevahendeid suurendamata. Toorpuuvillatehaseid, mida võrdlusturustusaastal ei käita nende omanikud, ei käsitata nõukogu määrusega (EÜ) nr 637/2008 ettenähtud meetmete kohaste toetusesaajatena. Kavandatava tehnilise muudatusega tagatakse see, et kõiki võrdlusperioodil käitatud toorpuuvillatehaseid võidakse käsitada abikõlblikena. - Õiguslik alus Euroopa Ühenduse asutamislepingu artikli 37 lõige 2 ja puuvilla käsitlev protokoll nr 4 (lisatud 1979. aasta ühinemisaktile). - Subsidiaarsuse põhimõte Subsidiaarsuse põhimõtet kohaldatakse ettepaneku selles osas, mis ei kuulu ühenduse ainupädevusse. Puuvillasektoris võrdsete võimaluste tagamiseks on oluline ümberkorraldusmeetmete ühine raamistik, mille nõukogu võttis vastu 2008. aasta juunis. Käesoleva ettepanekuga ei tehta kõnealusesse nõukogu määrusesse põhjalikke muudatusi. Subsidiaarsus seoses kõnealuse ümberkorraldamiskavaga on tagatud sellega, et liikmesriikidel on võimalus valida nõukogu määrusest meetmed, millega aidatakse kõige paremini lahendada probleeme nende tootmispiirkondades. - Proportsionaalsuse põhimõte Ettepanek vastab proportsionaalsuse põhimõttele, sest kavandatud muudatused ei mõjuta nõukogu poolt 2008. aasta juunis heaks kiidetud üldist raamistikku, küll aga antakse sellega liikmesriikidele lisavõimalused. - Õigusakti valik Kavandatud õigusakt: nõukogu määrus, millega muudetakse nõukogu määrust (EÜ) nr 637/2008. 4. MÕJU EELARVELE Käesoleva ettepanekuga ei suurendata iga-aastaseid eelarvevahendeid, mis on liikmesriikidele ümberkorraldamiskava jaoks kättesaadavad, kuid sellega antakse liikmesriikidele võimalus esitada kaheksa aastat (st ajavahemikul 2010–1017) kestev kava. Nõukogu määrusega (EÜ) nr 637/2008 on juba kindlaks määratud iga-aastase toetuse tase, mis jääb muutmata. Kui liikmesriigid valivad võimaluse esitada kaheksa-aastane kava, siis lisatakse nende iga-aastased eelarvevahendid automaatselt määruse (EÜ) nr 1782/2003 VIII lisas kindlaks määratud 2018. aasta otsemaksete riiklikule ülemmäärale. 2009/0008 (CNS) Ettepanek: NÕUKOGU MÄÄRUS, millega muudetakse määrust (EÜ) nr 637/2008 seoses puuvillasektori riikliku ümberkorraldamiskavaga EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 37 lõike 2 kolmandat lõiku, võttes arvesse 1979. aasta ühinemisakti, eriti sellele lisatud puuvilla käsitleva protokolli nr 4[1] lõiget 6, võttes arvesse komisjoni ettepanekut[2], võttes arvesse Euroopa Parlamendi arvamust[3] ning arvestades järgmist: (1) Nõukogu 23. juuni 2008. aasta määruse (EÜ) nr 637/2008 (millega muudetakse määrust (EÜ) nr 1782/2003 ja kehtestatakse puuvillasektori riiklik ümberkorraldamiskava)[4] 2. peatükk sisaldab liikmesriikide tasandil otsustatava nelja-aastase ümberkorraldamiskava suhtes kohaldatavaid sätteid, mille alusel rahastatakse lisaks muudele meetmetele konkreetseid toorpuuvillatööstuse toetamiseks võetavaid meetmeid. (2) Ühenduse puuvillasektori majanduslik olukord ja vajadus viivitamatult teostada olulisi ümberkorraldusi kõikides asjaomastes toorpuuvillatehastes õigustab kaheksa-aastase programmiperioodi kasutuselevõtmist. Mahukama kaheksa-aastase kava teostamisel peaks vahendite lisamine nõukogu 29. septembri 2003. aasta määruse (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks,[5] VIII lisas kindlaks määratud riiklikele ülemmääradele toimuma viivitamata. (3) Määruse (EÜ) nr 637/2008 artikli 7 lõike 2 punktis a on sätestatud, et nõukogu 22. mai 2001. aasta määruse (EÜ) nr 1051/2001 (puuvilla tootmistoetuste kohta)[6] IV peatüki järgsed toetusesaajad turustusaastal 2005/2006 on määruse (EÜ) nr 637/2008 artikli 7 lõike 1 punktides a, b ja d osutatud meetmete toetusesaajad. Mõnesid toorpuuvillatehaseid ei käitanud võrdlusturustusaastal nende omanikud ja neid omanikke ei käsitatud määruse (EÜ) nr 1051/2001 IV peatüki kohaselt toetusesaajatena ning seega ei saa nad osaleda ka ümberkorraldamisprotsessis. Selleks, et riiklikud ümberkorraldamiskavad oleksid tõhusad, tuleks määruse (EÜ) nr 637/2008 artikli 7 lõike 1 punktides a, b ja d osutatud meetmeid kohaldada kõikide võrdlusturustusaastal 2005/2006 tegutsenud selliste toorpuuvillatehaste suhtes, mis on määruse (EÜ) nr 1051/2001 IV peatüki järgsed toetusesaajad. Seepärast on seoses eespool osutatud meetmetega asjakohane lugeda tehaste omanikud ümberkorraldamiskava järgseteks toetusesaajateks. (4) Seetõttu tuleks määrust (EÜ) nr 637/2008 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 637/2008 muudetakse järgmiselt. 1) Artikli 4 lõike 1 esimese lõigu järele lisatakse järgmine lõik: „Erandina esimesest lõigust võivad liikmesriigid valida võimaluse esitada komisjonile enne 31. detsembrit 2009 ühe muudetud kaheksa-aastase ümberkorraldamiskava projekti.”. 2) Artikli 5 lõikele 2 lisatakse järgmine lõik: „Kui liikmesriik valib aga võimaluse esitada muudetud kaheksa-aastase ümberkorraldamiskava projekti, mis on ette nähtud artikli 4 lõike 1 teise lõiguga, lisatakse käesoleva artikli lõikes 1 osutatud asjaomase liikmesriigi aastaeelarve määruse (EÜ) nr 1782/2003 VIII lisas kindlaks määratud 2018. aasta riiklikule ülemmäärale ning seda kohaldatakse otsemaksete suhtes kõnealusel aastal. Asjaomane liikmesriik esitab ümberkorraldamiskava rakendamise ning selle eesmärkide saavutamise aruande 1. jaanuariks 2018.”. 3) Artikli 7 lõike 2 punkt a asendatakse järgmisega: „a) toorpuuvillatehaste omanikud, kellele anti turustusaastal 2005/2006 nõukogu määruse (EÜ) nr 1051/2001* IV peatüki kohast toetust käesoleva artikli lõike 1 punktides a, b ja d osutatud meetmete raames ette nähtud toetuse puhul; * EÜT L 148, 1.6.2001, lk 3.”. Artikkel 2 Käesolev määrus jõustub seitsmendal päeval pärast selle avaldamist Euroopa Liidu Teatajas . Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] EÜT L 291, 19.11.1979, lk 174. [2] ELT C […], […], lk […]. [3] ELT C […], […], lk […]. [4] ELT L 178, 5.7.2008, lk 1. [5] ELT L 270, 21.10.2003, lk 1. [6] EÜT L 148, 1.6.2001, lk 3. Määrus on tunnistatud kehtetuks määrusega (EÜ) nr 1782/2003.